Connemarako marmol

Connemarako marmola edo "irlandar berdea" Connemara eskualdeko (Irlanda) haitzurdin edo marmol mota bat da, ohikoan berdea. Dekorazio eta eraikuntza material gisa erabiltzen da. Kolore horregatik irlandar sinboloekin lotu dute, eta horregatik Irlandako harribitxi nazionala esan izan zaio, ofizialtasunik gabeko izendapen bat. Aldiz, ondare harri izendatua du Geologia Zientzien Nazioarteko Elkarteak.

 Ezaugarriak 
Kolore berdeko tono desberdinak nahas daitezke harrian, eta baita zuria marroi argia, batzuetan zerrenda gris eta beltzak azalduz.
Jatorri geologikoari dagokionez, kareharrizko lokatz gisa metatu zen neoproterozoikoan. Litologikoki ofikarbonato bat da, eta osagai mineral garrantzitsuenak dolomita eta kaltzita dira, gero maila desberdinean ager daitezkeelarik diopsidoa, serpentina, tremolita, forsterita, klinokloroa, flogopita, onfazita. Serpentina da kolorazio berde bereizgarria eragiten duena. Ofikaltzitaren antza du (Tesalian aurkitu eta Mediterraneoko kultura klasikoetan eraibilitako serpentinita berde bat). 

Connemarako marmola oroigarrietan, bitxietan eta etxeko dekorazioan erabiltzen da. Ez da egokia kanpoko eraikuntzan erabiltzeko, eguraldiaren eraginez kolorazioa azkar galtzen baitu, baina zutabeak, zoruak eta bestelako apaingarriak egiteko erabili da arkitekturan. 1700eko hamarkadatik ezagutzen dira harrobiak, eta Irlandatik Europa eta Amerika osoan esportatu izan da .

Galwayko harrobian, Irlandar Jade izeneko Connemarako marmol arraro baten barietate bat dago. AEBetako Pennsylvaniako Kapitolio eraikineko (Harrisburge hirian) Senatuaren Ganberako horma eta ateetan marmol mota hori erabili zuten apainketan 1901ean.

 Erreferentziak 

 Kanpo estekak 

Kategoria:Connemara
Kategoria:Irlandako ondarea
Kategoria:Ondare harriak
Kategoria:Irlandako geologia